28/03/2018 | Administración LocalMunicipal
Oroso
Anuncio de modificación da data de celebración do pleno ordinario correspondente ao mes de marzo

Con data de 19/03/2018 o Pleno da Corporación adoptou o seguinte acordo: Logo de ver a proposta de acordo asinada dixitalmente pola Alcaldía que di: “TENDO en conta que o Pleno do Concello, en sesión que tivo lugar o 25/06/2015, acordou celebrar sesións ordinarias cunha periodicidade biemensual, que aqueles terán lugar os derradeiros xoves de cada mes, ás 19:00 horas; agas os plenos a celebrar os meses de xullo e setembro que se celebrarán as 9:30 horas e que se ese día cadra en festivo, a sesión se trasladará á véspera. Considerando que en aplicación de tal acordo o Pleno ordinario correspondente ao mes de marzo tería que celebrarse o día 28 véspera do xoves santo que ten carácter festivo. Considerando que resulta mais operativo a celebración do citado pleno o seguinte xoves que sería o día 5 de abril, sen que iso supoña unha merma do dereito de participación nos asuntos públicos dos concelleiros, pola presente propoño ao Pleno da Corporación que adopte o seguinte ACORDO: Primeiro: Modificar a data de celebración do Pleno Ordinario correspondente ao mes de marzo de xeito que se celebrará o xoves día 5 de abril de 2018 ás 19:00 horas. Segundo: Publicar o presente acordo no taboleiro de edictos do Concello e no Boletín Oficial da Provincia.” Ábrese unha quenda de intervencións. Non se producen intervencións. O Sr. Alcalde somete a proposta de acordo a votación e o Pleno por: Votos a favor: trece ( 7 do PSdeG-PSOE; 4 do PP; 1 de SON – ANOVA e 1 do BNG) Votos en contra: ningún ( 0 votos ), Abstencións: ningunha ( 0 votos) adopta o seguinte acordo: Primeiro: Modificar a data de celebración do Pleno Ordinario correspondente ao mes de marzo de xeito que se celebrará o xoves día 5 de abril de 2018 ás 19:00 horas. Segundo: Publicar o presente acordo no taboleiro de edictos do Concello e no Boletín Oficial da Provincia.” O que se publica para xeral coñecemento facendo constar que: Este acordo pon fin á vía administrativa. Contra el pode interpoñer un recurso potestativo de reposición ante o mesmo órgano que o ditou no prazo dun mes a contar dende o día seguinte ao da data da súa notificación (artigo 124.1 da Lei 39/2015, de 1 de outubro, do Procedemento Administrativo Común). O recurso potestativo de reposición terá que resolverse e notificarse no prazo dun mes; porén, entenderase desestimado se transcorre este prazo sen que se lle notifique a resolución expresa (artigos 124.2 e 24.1 da dita Lei 39/2015). Tamén poderá impugnar este acordo alternativamente mediante a interposición dun recurso contencioso-administrativo ante o órgano competente da xurisdición contenciosa-administrativa, no prazo de dous meses contados dende o día seguinte ao da súa notificación (artigos 8.1 e 46.1 da Lei 29/1998, de 13 de xullo, reguladora da xurisdición contencioso-administrativa). Contra a resolución do recurso de reposición poderá interpoñer un recurso contencioso administrativo ante o órgano competente da xurisdición contenciosa-administrativa no prazo de dous meses, se a resolución fose expresa, ou no de seis meses se non o fose. Este prazo computarase dende o día seguinte ao do que se notifique a resolución expresa do recurso potestativo de reposición ou dende o día en que deba entenderse presuntamente desestimado (artigo 46.1 e 4 da dita Lei 29/1998). Non obstante, poderá utilizar calquera outro recurso que estime conveniente. En Oroso a 23 de marzo de 2018. O Alcalde. Bernard John Teodor Alexandru Alventosa Pottier.